งานเข้า
รับงานแก้ไขปัญหาสลากแพงมาร่วม 2 ปี &#8220;เสธ.แดง&#8221; พล.ท.อภิรัชต์ คงสมพงษ์ ประธานกรรมการสลากกินแบ่งรัฐบาล ก็ยังแก้ปัญหาไม่ได้เบ็ดเสร็จ แม้จะหาสารพัดมาตรการมาช่วย ทั้งยึดโควตาจากรายใหญ่มากระจายใหม่ให้รายย่อย จับและปรับเด็ดขาด ฯลฯ
6 ต.ค. 2559

รับงานแก้ไขปัญหาสลากแพงมาร่วม 2 ปี “เสธ.แดง” พล.ท.อภิรัชต์ คงสมพงษ์ ประธานกรรมการสลากกินแบ่งรัฐบาล ก็ยังแก้ปัญหาไม่ได้เบ็ดเสร็จ แม้จะหาสารพัดมาตรการมาช่วย ทั้งยึดโควตาจากรายใหญ่มากระจายใหม่ให้รายย่อย จับและปรับเด็ดขาด ฯลฯ
แม้จะพยายามเยอะแล้ว แต่งานก็ยังเข้าอยู่ เพราะเมื่อวันก่อน นักกีฬาพาราลิมปิกเกมเข้าพบนายกฯ พล.อ.ประยุทธ์ จันทร์โอชา ก็ได้ร้องขอต่อนายกฯ ว่า นักกีฬาคนพิการไม่มีอาชีพเป็นกิจจะลักษณะ บางคนขายลอตเตอรี่ แต่หลังจากพาราลิมปิก ปี 2012 สำนักงานสลากฯ ตัดโควตาสลากคนพิการ ทำให้นักกีฬาที่ยึดอาชีพนี้ถูกตัดสลากออกไปด้วย
นายกฯ ได้ฟังความเดือดร้อนของนักกีฬา ก็สตั๊นไปแป๊บ ก่อนจะบอกว่า ทางสำนักงานสลากฯ ไม่ได้เอาสลากคืน แต่การกระจายสลากไม่ทั่วถึง คนที่เดือดร้อนต้องการสลากไปขายจริงกลับไม่ได้ คนได้ไปก็เอาไปขายต่อ ว่าแล้วก็รับปากว่าจะแก้ปัญหาให้
ว่าแล้วก็งานเข้า เสธ.แดง อีกรอบจนได้ ฮ่า ฮ่า